Ο **Ρόναλντ Ντιόν ντε Σάντις** (αγγλικά: *Ronald "Ron" Dion DeSantis*, 14 Σεπτεμβρίου 1978), είναι Αμερικανός πολιτικός, δικηγόρος και πρώην στρατιωτικός, που υπηρετεί ως 46ος Κυβερνήτης της Φλόριντα, από τον Ιανουάριο του 2019. Είναι μέλος του Ρεπουμπλικανικού Κόμματος.

Προηγουμένως, είχε υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 6η περιφέρεια της πολιτείας της Φλόριντα (2013-2018). Επίσης, στις προκριματικές εκλογές του 2016 στη Φλόριντα για την Γερουσία των ΗΠΑ, ήταν υποψήφιος για το χρίσμα του υποψηφίου Γερουσιαστή.

Αφού κατάφερε να κερδίσει το χρίσμα του Ρεπουμπλικανικού Κόμματος στις προκριματικές εκλογές, εξελέγη στο αξίωμα του Κυβερνήτη της Φλόριντα, στις γενικές εκλογές του 2018, με ποσοστό 49.6% έναντι 49.2% του τότε Δημοκρατικού ανθυποψήφιού του. Στις εκλογές του 2022, επανεξελέγη για δεύτερη θητεία, στο αξίωμα του Κυβερνήτη της πολιτείας, με ποσοστό 59.4% των ψήφων έναντι 40.0% του Δημοκρατικού αντιπάλου του Τσάρλι Κριστ.

Ο ντε Σάντις, ανακοίνωσε επίσημα την υποψηφιότητά του για το προεδρικό χρίσμα του Ρεπουμπλικανικού Κόμματος για τις Προεδρικές Εκλογές του 2024, στις 24 Μαΐου 2023.

Βιογραφία
---------

Ο Ρον ντε Σάντις, γεννήθηκε τον Σεπτέμβριο του 1978 στο Τζάκσονβιλ της Φλόριντα, από γονείς Ιταλικής καταγωγής, τους Ρόναλντ Νάνιελ ντε Σάντις και Κάρεν Ρότζερς. Μεγάλωσε στο Ορλάντο και αργότερα στο Σαιντ Πίτερσμπεργκ της Φλόριντα. Αποφοίτησε το Λύκειο "Dunedin High School" στο Ντουνεντίν (μια πόλη έξω από το Σαιντ Πίτερσμπεργκ), το 1997.

Κατόπιν υποτροφίας, σπούδασε Ιστορία στο Πανεπιστήμιο Γέιλ, και έλαβε πτυχίο (BA) το 2001, με διάκριση. Στη συνέχεια, σπούδασε Νομική στο Πανεπιστήμιο Χάρβαρντ, λαμβάνοντας πτυχίο νομικής (JD) το 2005, επίσης με διάκριση.

### Καριέρα

Το 2004, ο ντε Σάντις, κατά το τελευταίο έτος των σπουδών του στο Χάρβαρντ, εντάχθηκε στο Πολεμικό Ναυτικό των Ηνωμένων Πολιτειών ως αξιωματικός. Το 2005, φοίτησε στην Σχολή Ναυτικής Δικαιοσύνης (NJS) στο Ρόουντ Άιλαντ, προκειμένου να αναλάβει ως εισαγγελέας στο Πολεμικό Ναυτικό. Το 2006, προήχθη στον βαθμό του υποπλοιάρχου. Εργάστηκε στην κοινή ομάδα δράσης της Ναυτικής Βάσης του Κόλπου του Γκουαντάναμο στην Κούβα. Από το 2007 έως το 2008, ήταν μέλος της ομάδας των ειδικών δυνάμεων του Πολεμικού Ναυτικού, που έλαβε μέρος στον Πόλεμο του Ιράκ. Ο ντε Σάντις, ήταν νομικός σύμβουλος της ειδικής επιχείρησης.

Το 2008, διορίστηκε από το Υπουργείο Δικαιοσύνης των Ηνωμένων Πολιτειών, ως ειδικός δημόσιος συνήγορος στο γραφείο του ομοσπονδιακού εισαγγελέα των ΗΠΑ για την Κεντρική Φλόριντα. Από το 2010 έως και σήμερα, υπηρετεί ως έφεδρος αξιωματικός του Πολεμικού Ναυτικού των Ηνωμένων Πολιτειών. Έχει λάβει πολλά μετάλλια για την στρατιωτική του σταδιοδρομία.

Πολιτική
--------

### Βουλή των Αντιπροσώπων των ΗΠΑ

Το 2012, ο Ρον ντε Σάντις, ανακοίνωσε την υποψηφιότητά του για το χρίσμα του υποψηφίου των Ρεπουμπλικανών για την 6η κογκρεσιακή περιφέρεια της Βουλής των Αντιπροσώπων των Ηνωμένων Πολιτειών στην πολιτεία της Φλόριντα. Η συγκεκριμένη κογκρεσιακή περιφέρεια, περιλαμβάνει τις περιοχές του νότιου Τζάκσονβιλ και του Νιου Σμίρνα Μπιτς. Ο ντε Σάντις, έλαβε το χρίσμα και στις γενικές εκλογές του 2012, κατάφερε να κερδίσει την τότε Δημοκρατική αντίπαλό του, με ποσοστό 57.0% έναντι 43.0% των ψήφων. Επανεξελέγη στο αξίωμα του ομοσπονδιακού βουλευτή, στις εκλογές του 2014 και του 2016.

Υπηρέτησε ως Μέλος της Βουλής των Αντιπροσώπων των Ηνωμένων Πολιτειών, κατά το 113ο, το 114ο και το 115ο Κογκρέσο των Ηνωμένων Πολιτειών. Διετέλεσε μέλος της Επιτροπής Εξωτερικών Υποθέσεων, της Επιτροπής Δικαιοσύνης και της Επιτροπής Επίβλεψης και Κυβερνητικής Μεταρρύθμισης της Βουλής των Αντιπροσώπων.

### Κυβερνήτης της Φλόριντα

Ο ντε Σάντις με τον πρόεδρο των Ηνωμένων Πολιτειών Ντόναλντ Τραμπ το 2019.
Τον Ιανουάριο του 2018, ο Ρον ντε Σάντις, ανακοίνωσε την υποψηφιότητά του για το χρίσμα του υποψηφίου των Ρεπουμπλικανών για την θέση του Κυβερνήτη της πολιτείας της Φλόριντα. Κατά την προεκλογική του εκστρατεία, ο ντε Σάντις, έλαβε την υποστήριξη του τότε Προέδρου των ΗΠΑ, Ντόναλντ Τραμπ. Τον Αύγουστο του 2018, ο ντε Σάντις έλαβε το Ρεπουμπλικανικό χρίσμα για την θέση. Στις γενικές εκλογές του Νοεμβρίου, ο ντε Σάντις κατάφερε να κερδίσει οριακά τον τότε Δημοκρατικό αντίπαλό του Άντριου Γκίλουμ, με ποσοστό 49,6% έναντι 49,2% των ψήφων. Ορκίστηκε ως 46ος Κυβερνήτης της Φλόριντα, στις 8 Ιανουαρίου 2019.

Στις εκλογές του 2022, αφού είχε κερδίσει εκ νέου το Ρεπουμπλικανικό χρίσμα, ο ντε Σάντις, κατάφερε να επανεκλεγεί στο αξίωμα του Κυβερνήτη της Φλόριντα, με συντριπτική νίκη για τα δεδομένα της πολιτείας (σχεδόν 20 μονάδες), τον Δημοκρατικό αντίπαλό του, Τσάρλι Κριστ, λαμβάνοντας ποσοστό 59.4% έναντι 40.0% του Κριστ. Το συγκεκριμένο περιθώριο νίκης, ήταν το μεγαλύτερο που έχει καταγραφεί σε παρόμοιο εκλογικό αγώνα στη Φλόριντα από το 1982.

Προσωπική ζωή
-------------

Ο ντε Σάντις, είναι Ρωμαιοκαθολικός Χριστιανός. Είναι παντρεμένος από το 2010, με την Κέισι Μπλακ, με την οποία έχουν αποκτήσει μαζί 3 παιδιά. Διαμένει στην ευρύτερη περιοχή του Τζάκσονβιλ.

Παραπομπές
----------

1. ↑  bioguide.congress.gov/scripts/biodisplay.pl?index=D000621.
2. ↑  time.com/collection/100-most-influential-people-2022/6177679/ron-desantis/.
3. ↑  «Ron DeSantis». *National Governors Association*. Ανακτήθηκε στις 16 Απριλίου 2022.
4. ↑  «Meet Governor DeSantis» (στα Αγγλικά). Ανακτήθηκε στις 22 Φεβρουαρίου 2021.
5. ↑  «Ron DeSantis». *Ballotpedia* (στα Αγγλικά). Ανακτήθηκε στις 16 Απριλίου 2022.
6. ↑  Allen, Greg (2022-11-09). «DeSantis' sweeping victory in Florida sets up a potential rivalry with Trump» (στα αγγλικά). *NPR*.. Ανακτήθηκε στις 2022-11-11.
7. ↑  «ΗΠΑ: Επανεκλογή του Ρον ΝτεΣάντις, δυνητικού υποψηφίου των Ρεπουμπλικανών το 2024». *HuffPost Greece*. 10 Νοεμβρίου 2022. Ανακτήθηκε στις 11 Νοεμβρίου 2022.
8. ↑  «Ron DeSantis will launch his 2024 bid on Twitter Spaces with Elon Musk». *NBC News* (στα Αγγλικά). 23 Μαΐου 2023. Ανακτήθηκε στις 25 Μαΐου 2023.
9. ↑  Wright, Steve Contorno,Kit Maher,Gregory Krieg,David (24 Μαΐου 2023). «Florida Gov. Ron DeSantis launches 2024 presidential bid on Twitter with Elon Musk | CNN Politics». *CNN* (στα Αγγλικά). Ανακτήθηκε στις 25 Μαΐου 2023.
10. ↑  «Εκλογές στις ΗΠΑ: O Ρον ΝτεΣάντις απέναντι στον Τραμπ για το χρίσμα Ρεπουμπλικανών | ΣΚΑΪ». *www.skai.gr*. 24 Μαΐου 2023. Ανακτήθηκε στις 25 Μαΐου 2023.
11. ↑  «The Voter's Self Defense System». *Vote Smart*. Ανακτήθηκε στις 16 Απριλίου 2022.
12. ↑  «DESANTIS, Ron | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 16 Απριλίου 2022.
13. ↑  «Bioguide Search». *bioguide.congress.gov*. Ανακτήθηκε στις 16 Απριλίου 2022.
14. ↑
15. ↑  Voria.gr. «Fox News: Ο Ρον ΝτεΣάντις είναι ο νέος ηγέτης των Ρεπουμπλικανών». *Fox News: Ο Ρον ΝτεΣάντις είναι ο νέος ηγέτης των Ρεπουμπλικανών*. Ανακτήθηκε στις 11 Νοεμβρίου 2022.
16. ↑  «In bid for Florida governor, Ron DeSantis touts Navy Gitmo experience. But what did he do there?». *Tampa Bay Times* (στα Αγγλικά). Ανακτήθηκε στις 11 Νοεμβρίου 2022. [*νεκρός σύνδεσμος*]
17. ↑
18. ↑
19. ↑  «DESANTIS, Ron | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 11 Νοεμβρίου 2022.
20. ↑  «Ron DeSantis' congressional history». *Ballotpedia* (στα Αγγλικά). Ανακτήθηκε στις 11 Νοεμβρίου 2022.
21. ↑
22. ↑  «Florida Governor Election Results 2018: Live Midterm Map by County & Analysis». *www.politico.com* (στα Αγγλικά). Ανακτήθηκε στις 11 Νοεμβρίου 2022.
23. ↑  «DeSantis wins Florida governor's race, defeating progressive Andrew Gillum». *NBC News* (στα Αγγλικά). Ανακτήθηκε στις 11 Νοεμβρίου 2022.
24. ↑  «Republican DeSantis sworn in as Florida's new governor». *AP NEWS* (στα Αγγλικά). 8 Ιανουαρίου 2019. Ανακτήθηκε στις 11 Νοεμβρίου 2022.
25. ↑  Contorno, Steve (9 Νοεμβρίου 2022). «Ron DeSantis will win reelection as Florida governor, CNN projects | CNN Politics». *CNN* (στα Αγγλικά). Ανακτήθηκε στις 11 Νοεμβρίου 2022.
26. ↑  «Ενδιάμεσες εκλογές ΗΠΑ: Ο Ρον ΝτεΣάντις επανεξελέγη κυβερνήτης της Φλόριντα». *NewsIT*. 9 Νοεμβρίου 2022. Ανακτήθηκε στις 11 Νοεμβρίου 2022.
27. ↑  Kennedy, John. «With GOP sweep, Gov. Ron DeSantis says he recast Florida's political map». *The Palm Beach Post* (στα Αγγλικά). Ανακτήθηκε στις 11 Νοεμβρίου 2022.
28. ↑  «DeSantis wins second term as Florida governor, beating Crist in landslide». *Tampa Bay Times* (στα Αγγλικά). Ανακτήθηκε στις 11 Νοεμβρίου 2022.
29. ↑  «Former Rep. Ron DeSantis - R Florida, 6th, Resigned - State of Florida (Jan. 2019-), Governor - Biography | LegiStorm». *www.legistorm.com* (στα Αγγλικά). Ανακτήθηκε στις 16 Απριλίου 2022.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Τρέχοντες Κυβερνήτες των Ηνωμένων Πολιτειών |
| --- |
|  |
| Κυβερνήτες των 50 Πολιτειών | 
* **ΑΪΝ**-Λιτλ (Ρ)
* **ΑΒ**-Ρέινολντς (Ρ)
* **ΑΛ**-Άιβι (Ρ)
* **ΑΚ**-Ντανλίβι (Ρ)
* **ΑΖ**-Χομπς (Δ)
* **ΑΡΚ**-Χάκαμπι-Σάντερς (Ρ)
* **ΒΤ**-Σκοτ (Ρ)
* **ΒΖ**-Γιάνγκιν (Ρ)
* **ΒΚ**-Κούπερ (Δ)
* **ΒΝ**-Μπέργκαμ (Ρ)
* **ΓΤ**-Κοξ (Ρ)
* **ΔΒ**-Τζάστις (Ρ)
* **ΙΛ**-Πρίτσκερ (Δ)
* **ΙΝ**-Χόλκομπ (Ρ)
* **ΚΑ**-Νιούσομ (Δ)
* **ΚΝ**-Κέλι (Δ)
* **ΚΕ**-Μπεσίρ (Δ)
* **ΚΛ**-Πόλις (Δ)
* **ΚΤ**-Λάμοντ (Δ)
* **ΛΑ**-Έντουαρντς (Δ)
* **ΜΕ**-Μιλς (Δ)
* **ΜΛ**-Μουρ (Δ)
* **ΜΑ**-Χίλεϊ (Δ)
* **ΜΖ**-Πάρσον (Ρ)
* **ΜΝ**-Γουόλς (Δ)
* **ΜΙ**-Γουίτμερ (Δ)
* **ΜΣ**-Ριβς (Ρ)
* **ΜΤ**-Τζιανφόρτε (Ρ)
* **ΝΥ**-Χόκουλ (Δ)
* **ΝΒ**-Λομπάρντο (Ρ)
* **ΝΕ**-Πίλεν (Ρ)
* **ΝΧ**-Σουνούνου (Ρ)
* **ΝΜ**-Λουχάν Γκρίσαμ (Δ)
* **ΝΤ**-Μέρφι (Δ)
* **ΝΚ**-ΜακΜάστερ (Ρ)
* **ΝΝ**-Νόεμ (Ρ)
* **ΝΛ**-Κάρνεϊ (Δ)
* **ΟΚ**-Στιτ (Ρ)
* **ΟΡΕ**-Κότεκ (Δ)
* **ΟΥΑΜ**-Γκόρντον (Ρ)
* **ΟΥΑΣ**-Ίνσλι (Δ)
* **ΟΥΙ**-Έβερς (Δ)
* **ΟΧ**-ΝτεΓουάιν (Ρ)
* **ΠΕ**-Σαπίρο (Δ)
* **ΡΑ**-ΜακΚι (Δ)
* **ΤΝ**-Λι (Ρ)
* **ΤΞ**-Άμποτ (Ρ)
* **ΤΖ**-Κεμπ (Ρ)
* **ΦΛ**-ΝτεΣάντις (Ρ)
* **ΧΒ**-Γκριν (Δ)
 |
|  |
| Κυβερνήτες των Εδαφών | 
* **ΑΣ**-Μάουγκα (Δ)
* **ΒΜΝ**-Τόρες (Ρ)
* **ΓΚ**-Λέον Γκρερέρο (Δ)
* **ΠΝ**-Μπράιαν (Δ)
* **ΠΡ**-Πιερλουίσι (Δ)
 |
|  |
| Δήμαρχος της Περιφέρειας της Κολούμπια | 
* **ΠΚ**-Μπάουζερ (Δ)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 299773812
* LCCN: n2013025699
* GND: 1195087527
* US Congress: D000621

 |

 |